România va avea un reprezentant la festivalul Internațional de Film de la Veneția. ANUL NOU CARE NU A FOST, lungmetrajul de debut al regizorului Bogdan Mureșanu, va avea premiera mondială
ANUL NOU CARE N-A FOST / THE NEW YEAR THAT NEVER CAME, primul lungmetraj de ficțiune al regizorului Bogdan Mureșanu, a fost selecționat în secțiunea competitivă Orizzonti la Festivalul Internațional de Film de la Veneția, ediția 81, care se va desfășura între 28 august și 7 septembrie 2024. Filmul, realizat cu ajutorul Conceptual Lab by Theo Nissim, este singura producție românească prezentată în competiție la această ediție.